Съвместно учение от типа PASSEX, в което участваха американският ескадрен миноносец „USS CARNEY“ и тактическа група бързоходни патрулни лодки от състава на българските Военноморски сили се проведе на 13 август във Варненския залив. Военнослужещите от военноморските сили на двете страни изпълниха задачи по откриване, следене и опознаване на бързоходен надводен противник (SURFEX 310). Те отработиха и епизоди по отразяване на асиметрични атаки, характерни за съвременната военноморска среда.